Atle Hamar

Atle Hamar (født 23. juni 1963) er en norsk offentlig tjenestemann og politiker (V).

Han kommer fra Vassenden i Jølster. Han var politisk sekretær i Venstre 1987–1990, leder i Unge Venstre 1988–1990, politisk rådgiver for statsråd Odd Einar Dørum i Samferdselsdepartementet 1997–1999 og deretter i Justis- og politidepartementet, og statssekretær i Justis- og politidepartementet 1999–2000. Han har også vært medlem av Jølster kommunestyre og Sogn og Fjordane fylkesting. Fra januar 2018 til januar 2020 var han statssekretær i Klima- og miljødepartementet under statsråd Ola Elvestuen.

Atle Hamar er utdannet adjunkt. Han var distriktsarbeidssjef i Indre Sunnfjord 1992–2000, og har siden 2000 vært direktør i Lotteri- og stiftelsestilsynet i Førde. Han hadde permisjon fra direktørstillingen så lenge han var statssekretær i Klima- og miljødepartementet.

 Referanser 

 Eksterne lenker 


Kategori:Statssekretærer fra Venstre
Kategori:Statssekretærer i Regjeringen Solberg
Kategori:Politiske rådgivere fra Venstre
Kategori:Unge Venstres ledelse
Kategori:Lokalpolitikere i Jølster
Kategori:Venstre-politikere i Sogn og Fjordane
Kategori:Norske embets- og tjenestemenn
Kategori:Personer fra Jølster kommune